De resultes de la signatura del Pacte Mólotov-Ribbentrop del 23 d'agost de 1939, la ciutat va ser ocupada per l'Exèrcit Roig i després annexada per la Unió Soviètica. El 4 de desembre de 1939, Rivne es va convertir en la capital administrativa de l'Óblast de Rivne, una subdivisió de la RSS d'Ucraïna. Durant la Segona Guerra Mundial, Rivne va ser ocupada per l'Alemanya Nazi el 28 de juny de 1941. En l'espai de dos dies, entre el 6 i el 8 de novembre de 1941, 23.000 jueus de totes les edats i totes les condicions van ser afusellats al bosc de Sossenki, prop de la ciutat. Els 5.000 supervivents van ser massacrats el 13 de juliol de 1942.